Wuchebricht # 2  15/10 - 21/10/2007  2. Wuche in  Perth      Zu eusere 2. Wuche  Jez hemmer eus scho richtig an de neu Alltag gwöhnt. Und es git nüt womer eus chöne beklage: mr hän es schöns Zimmer und e Stube für eus, e flotte Mitbewohner womer eus prima verstöhn, scho vil tolli Fründe in dr Schuel, dFay chocht usgezeichnet..nur euse Homestay-Dad Tony isch ame chli grummlig und lunisch, aber das isch halb so wild.  Do mini Nomittagsklass (oder besser gseit dr Lehrer) chli langwilig und nid sehr lehrrich gsi isch, hani gfrogt ob  ich echt ins buisness-english cha wechsle (abeme bestimmte Level isch sMorge- und sNomittagprogramm unterschiedlich). Das het denn zum Glück au klappt. Witer isch zsäge, dassi am Morge wie am Nomittag in dr genau gliche Klass bi wie dr Maxime (euse Mitbewohner).  Au die Wuche isch wider schnell dure gangeund scho isch Fritig gsi. Und Fritig heisst immer nur bis am Mittag Unterricht. Denn am Nomittag isch immer es freiwilligi Activity! (Vo dr Schuel organisiert, choschtet halt immer, isch aber glich  günstiger als normal und me isch immer e luschtigi Gruppe=)  Dä Fritig isch Golf ufem Programm gstande, do hemmer natürlich müesse drbi si. Sit denn nenne si mi Reto Woods" in dr Schuel! Nei seich!! =) aber isch luschtig gsi. Und dAnna het zeigt, dass si nid nur im Minigolf guet isch.  Dr negativ Punkt vo dere Wuche isch gsi, dass eusi Kamera dr Geist ufgeh het. =( Aber mr müen säge, si het vili schöni Bilder knippst do in Australie und het jez ihri verdienti Rueh gfunde!  Do am Wuchenend  sWetter nid so super gsi isch, hemmer denn 2 gmüetlichi TV und Film Däg gmacht.